Here is a page extracted from Wikipedia that may contain CSS, HTML, and a lot of unformatted text.

Title: Eliachar
Content: Elixar ye un linache sefardita d'orichen aragonés documentato dende 1502, cuan un rabín arribó en Safed y prenió un apellito que indicaba o puesto d'orichen, Íxar, esdevenindo Joseph Elixar. D'Elixar cambeó ta Elichar y d'astí ta Eliachar.

Ye posible que Joseph Elixar fuese o zaguer rabín d'Íxar, miembro d'a familia d'Eliezer Ben Alantasi, propietario d'a imprenta chudeua.

Beluns d'os descendients de Joseph Elixar plegoron a cargos importants como por eixemplo:
Menache Eliachar, expresident d'a cambra de comercio de Cherusalem.
Victor Eliachar, exembaixador d'Israel en bels países d'America latina como Venezuela.
Elie Eliachar, exdiputato a la Knesset y exalcalde de Cherusalem.
Haim Eliachar, expresident d'a Comunidat Sefardita de Boston.

Bibliografía 
Mariano Laborda: Recuerdos de Híjar 2. Editato por o Centro de Iniciativas Turísticas del Cuadro Artístito de Híjar, 1993.

Linaches sefarditas